钦定古今图书集成/明伦汇编/官常典/第355卷 > 张文明
## 钦定古今图书集成/明伦汇编/官常典/第355卷 > 张文明

按《明外史》本传：“文明字应奎，阳曲人。正德六年进士授行人，擢御史，巡按辽东。寻按陕西。镇守中官廖堂
贪恣，文明捕治其爪牙二十四人，堂大恨。十三年，车
驾幸延绥，文明驰疏谏，极陈灾异。且言江彬逢恶导
非，亟宜行诛。朝臣匡救无闻，亦当罚治。帝不省。既而
文明朝行在，诸权幸扈从者，文明裁抑之，所需多不”
应。司礼太监张忠辈怒甚，谮于帝，言“诸生殴旗校，文
明纵勿治。”帝亦怒，命枷赴京师，下诏狱。明年春，言官
交章请宥，不报。比驾旋，忠等屡请加罪。七月命执至
豹房。帝将亲鞫。文明自谓必死。及见帝，忽命释而远
谪之，乃以为电白典史。世宗立，召复故官。寻出为松
江知府，甫抵任卒。巡按御史马录颂“其忠，诏赠太常
少卿。”